ഇരുള് വീണ വഴികളില് തിരിനാളമായി റൈറ്റ് വേ ചാരിറ്റബിള് ഫൗണ്ടേഷന് ന്യൂജേഴ്സി: ഒരു നേരത്തെ ഭക്ഷണത്തിനുപോലും വകയില്ലാതെ തെരുവോരങ്ങളിലേക്ക് വലിച്ചെറിയപ്പട്ടവര്, അനാഥ ബാല്യങ്ങള്, ചികിത്സ നിഷേധിക്കപ്പെടുന്ന നിര്ദ്ധനര്, ചെലവ് താങ്ങാനാവാത്തിതിനാല് വിദ്യാഭ്യാസം ലഭിക്കാതെ പോകുന്ന കുട്ടികള് ഇവര്ക്കെല്ലാം ഒരു തണലായി മാറുകയാണ് റൈറ്റ് വേ ചാരിറ്റബള് ഫൗണ്ടേഷന് എന്ന സന്നദ്ധ സംഘടന. ഒരു വര്ഷം മുന്പ് ബംഗളൂരു ആസ്ഥാനമായി പ്രവര്ത്തനം തുടങ്ങിയ സംഘടന വിവിധ രീതിയില് വിഷമതകള് നേരിടുന്ന ആയിരക്കണക്കിന് ആളുകള്ക്കാണ് ഇതിനോടകം ആശ്വാസം പകര്ന്നുനല്കിയത്. സംഘടനയുടെ പ്രവര്ത്തനം ഇപ്പോള് കേരളത്തിലേക്കു കൂടി വ്യാപിപ്പിച്ചിരിക്കുന്നു എന്നത് ഏറെ പ്രതീക്ഷ പകരുന്നതാണ്.സാമൂഹികമായും സാന്പത്തികമായും പിന്നോക്കം നില്ക്കുന്നവരുടെ ഉന്നമനമാണ് ഈ ജീവകാരുണ്യ സംഘടന ലക്ഷ്യം വയ്ക്കുന്നത്. അതിനായി വിവിധ മേഖലകള് തിരിച്ച് അതിലേക്ക് വേണ്ട സന്നദ്ധപ്രവര്ത്തകരുടെ സേവനവും സാന്പത്തിക സഹായവും സംഘടന ഉറപ്പാക്കുന്നു. നിരാലംബര്ക്കും അഗതികള്ക്കും നല്ല ഭക്ഷണം നല്കുക, അര്ഹരായവര്ക്ക് വേണ്ട ആരോഗ്യപരിരക്ഷ ഉറപ്പാക്കുക എന്നിവയ്ക്കൊപ്പം സാന്പത്തികമായി പിന്നോക്കം നില്ക്കുന്ന കുട്ടികള്ക്ക് വിദ്യാഭ്യാസം നല്കുകയും ശിശുപരിപാലനം നടത്തുകയുമാണ് സംഘടനയുടെ പ്രധാന പ്രവര്ത്തനങ്ങള്. അതുവഴി സമൂഹത്തില് സര്ഗാത്മമായ ഒരു മാറ്റം കൊണ്ടുവരാനും സംഘടന ലക്ഷ്യമിടുന്നു. നിലവില് രണ്ട് ചില്ഡ്രന്സ് ഹോമുകള് നടത്തുന്ന സംഘടന 30 ആണ്കുട്ടികളുടേയും 20 പെണ്കുട്ടികളുടേയും വിദ്യാഭ്യാസ ആവശ്യങ്ങള് നിറവേറ്റുന്നുണ്ട്. കുട്ടികളില് ബഹുഭൂരിക്ഷവും അനാഥരാണ്. ഇവര്ക്ക് പോഷകാഹാരവും നല്ല വിദ്യാഭ്യാസവും പരിചരണവും സംഘടന ഉറപ്പാക്കുന്നു. ഇതൊടൊപ്പം തന്നെ ഈ സന്നദ്ധ സംഘടന സാന്പത്തികമായി പിന്നോക്കം നില്ക്കുന്ന കുട്ടികള്ക്ക് വിദ്യാഭ്യാസത്തിനാവശ്യമായ പഠനോപകരണങ്ങളും യുണിഫോമുകളും നല്കുകയും അവരുടെ സ്കൂള് ഫീസ് ഏറ്റെടുക്കുകയും ചെയ്യുന്നുണ്ട്. വിദ്യാഭ്യാസം നല്കുന്നതുവഴി ജീവിതത്തില് അവരെ സ്വയം പര്യാപ്തരാക്കിയെടുക്കുകയാണ് ഞങ്ങള് ലക്ഷ്യമിടുന്നതെന്ന് സംഘടനയുടെ ഡയറക്ടര് വിപിന് തോമസ് പറഞ്ഞു.സംഘടനയുടെ പ്രവര്ത്തനങ്ങള് കൂടുതല് വിപുലീകരിക്കുന്നതിന്റെ ഭാഗമായി സേവനസന്നദ്ധരായ, സാമൂഹ്യപ്രവര്ത്തനങ്ങളില് ഏര്പ്പെട്ടിരിക്കുന്ന സംഘടനകളുമായി യോജിച്ചു പ്രവര്ത്തിക്കാന് റൈറ്റ് വേ ചാരിറ്റബിള് ഫൗണ്ടേഷന് താല്പര്യമുണ്ട്.ഇന്ത്യാ ഗവണ്മെന്റിന്റെ 12എ, 80ജി അംഗീകാരം ലഭിച്ചതിനാല് ഫൗണ്ടേഷനിലേക്കു അയക്കുന്ന സംഭാവനകള്ക്ക് നികുതിയിളവു ലഭിക്കുന്നതാണ്.കൂടുതല് വിവരങ്ങള്ക്ക്: വിപിന് തോമസ് ഫോണ്: 917829982855, 918495800800 ഈമെയില്: email protected റിപ്പോര്ട്ട്: സെബാസ്റ്റ്യന് ആന്റണി